Előterjesztés munkaanyaga

Délegyháza Község Önkormányzata Képviselő-testületének

2016. november 22-i ülésére

**4. Napirendi pont: Terembérleti díjak ügye**

**4.2. Civilek Háza bérleti díjai**

A Képviselő-testület utoljára a 17/2016.(I.26.) számú számú határozatával szabályozta a Civilek Háza bérleti díjait az alábbiak szerint:

17/2016.(I.26.) számú képviselő-testületi határozat

Délegyháza Község Önkormányzatának Képviselő-testülete a Délegyháza, Rákóczi u 281/4 hrsz.-u. „Civilek Háza Nagy termének” használati díját a Civil Szervezetek és intézmények rendszeres használatától eltérő igénybevétel esetén (pl: magánszemélyek családi rendezvénye) az alábbiak szerint határozza meg:

- fűtési szezonon kívül eső időszakban történő használati díja: 10.000.-Ft / alakalom

- a fűtési szezonban történő használati díja: 15.000.-Ft/ alkalom legyen.

A Polgármester a fizetés alól kérelemre esetenként felmentést adhat. Jelen határozat 2016. szeptember 30-ig van érvényben.

Határidő: azonnal

Felelős: Képviselő- testület

Javasoljuk a fenti határozat felülvizsgálatát az alábbiak szerint:

*Határozati javaslat:*

*Délegyháza Község Önkormányzatának Képviselő-testülete a Délegyháza, Rákóczi u 281/4 hrsz.-u. „Civilek Háza Nagy termének” használati díját az alábbiak szerint határozza meg 2017. január 1-jétől kezdődő hatállyal:*

*1. A Civil Szervezetek és intézmények rendszeres használatától eltérő igénybevétel esetén (pl: magánszemélyek családi rendezvénye) az alábbi díj fizetésére kötelesek:*

*a) fűtési szezonon kívül eső időszakban történő használati díja: 10.000.-Ft / alakalom*

*b) fűtési szezonban történő használati díja: 15.000.-Ft/ alkalom legyen.*

*2. A Polgármester a fizetés alól kérelemre esetenként felmentést adhat.*

*3. Az 1. pont alkalmazásában: Egész estés rendezvény / foglalás esetén (esküvő, családi rendezvény) max. 24 órás tartózkodás/ foglalás, melybe bele tartozik a rendezvény előtti bepakolás, díszítés, és a rendezvény utáni elpakolás, dekoráció bontás, rendrakás, takarítás.*

***4. A bérleti díj egyéb foglalás esetén: 2.500,- Ft / óra***

*5. Kedvezményes bérleti díjat fizet minden helyi székhelyű, pártnak nem minősülő, sport, közművelődési, kulturális, és egyéb, a civil életben aktívan résztvevő csoport, egyesület, szerveződés.*

*6. A kedvezmény az ezen szervezetek számára a terem, a helyiség évi egy alkalommal történő ingyenes igénybevételét jelenti a szerveződés fenntartásához szükséges összejövetel céljából (szervezeti összejövetel, megbeszélés, próba, a szervezet fő tevékenységének gyakorlása stb.). Az ingyenes igénybevétel esetén az önköltség a kedvezményt biztosító fenntartót terheli.*

*7. Ezen szervezetek, valamint a különböző – pártnak nem minősülő - csoportok, szerveződések Civilek Háza terembérleti díj 30%-át (750,- Ft /óra ) kötelesek megfizetni, valamint vállalják, hogy a Kölcsey Művelődési Központ és a település rendezvényein ingyen lépnek fel / működnek közre, amennyiben a csoport tevékenysége ezt lehetővé teszi. Az érintett csoportokkal a Kölcsey Művelődési Központ egyedi megállapodást köt.*

*8. Amennyiben ezen szervezetek a lefoglalt időpontban nem veszik igénybe a Civilek Házát, a meghatározott általános mértékű bérleti díjat kötelesek megfizetni a bérbeadó részére az elmaradt alkalomra.*

*9. A jelen határozat vonatkozásában nem minősül lefoglaltnak a helyiség, ha az előre egyeztetett időpontot a bérlő legkésőbb az azt megelőző 7. napig lemondja.*

*10.A Kölcsey Művelődési Központ 2017. január 1-től saját csoportjának tekinti az alábbi csoportokat, szerveződéseket:*

* *Kölcsey Kórus*
* *Citera Együttes*
* *Baba – Mama Klub*
* *Margaréta Nyugdíjas Klub*
* *Csokréta Asszonyklub*
* *Aprók Tánca Gyerek néptánc csoport*
* *Nosztalgia Klub*

*Ezen csoportok tevékenységüket, foglalkozásaikat, összejöveteleiket a Kölcsey Művelődési Központ helyiségeiben, illetve a Civilek Háza közösségi helyszínen végzik előre meghatározott, a művelődési központtal egyeztetett rendszerességgel és időpontokban.*

*A művelődési központ csoportjai mentesülnek a mindenkori terembérleti díjak megfizetése alól, viszont kötelesek a település rendezvényein műsorral fellépni, illetve közreműködést vállalni.*

*A csoportok a Kölcsey Művelődési Központ és a település rendezvényein ingyen lépnek fel / működnek közre. A fellépések / közreműködések időpontja előzetes egyeztetés alapján – minden év elején, a település éves rendezvénytervének összeállításakor történik. Az érintett csoportokkal a Kölcsey Művelődési Központ egyedi megállapodást köt.*

*11. Az újonnan alakult – pártnak nem minősülő - csoportok, szervezetek, szerveződések a megalakulásuktól, indulásuktól kezdődő első 6 hónapban mentesek a Civilek Háza bérleti díjának megfizetése alól, a 6 hónap leteltét követően bérleti díj fizetésére kötelesek, és rájuk az általános rendelkezések irányadók.*

Határidő:

Felelős: polgármester

Összeállította:

Szabóné Pál Orsolya

művelődésszervező

Előterjesztéssé nyilvánítja: 2016. november 21.