**Előterjesztés munkaanyaga**

**a Képviselő-testület 2016. november 22-i ülésére**

**2. napirendi pont: A 2017. évi belső ellenőrzési terv elfogadása:**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) – (4) bekezdése szerint:

„ (3) Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző, illetve főjegyző részére a tárgyévet megelőző év november 30-ig. ……

(4) Helyi önkormányzatok esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

A belső ellenőrzési feladatokat ellátó PEPI Kft. képviseletében Bartha Gyula belső ellenőrzési vezető elkészítette a 2017. évi belső ellenőrzési tervet, melyet mellékelten csatolunk. Kérjük a Tisztelt Képviselő-testülettől a terv jóváhagyását.

*Határozati javaslat:*

Délegyháza Község Önkormányzat Képviselő-testülete jóváhagyja az Önkormányzat 2017. évi belső ellenőrzési tervét.

Felelős: jegyző, belső ellenőr

Határidő: 2017. december 31.

Összeállította: dr. Molnár Zsuzsanna jegyző és Bartha Gyula belső ellenőrzési vezető

Előterjesztéssé nyilvánítva: 2016. november 21.